runetrust/blame-folketinget-dk huggingface dataset:
Christian Rabjerg Madsen (S), 2024-10-03:
Jeg tror, det er fornuftigt, som vi også har sagt tidligere, at vi forud for drøftelsen får nogle kloge mennesker til at se på beregningsgrundlaget og omstændighederne for at tage den her drøftelse.
Men jeg kan selvfølgelig garantere, at Socialdemokratiet, som vi har sagt, i god tid før 2030 kommer til at lægge vores bud frem, i forhold til hvordan vi skaber et mere retfærdigt pensionssystem.
Jeg tror måske også, man kan sige, at når den her debat er en lille smule mere kompliceret for Socialdemokraterne, end den er for hr. Pelle Dragsted, så er det, fordi vi tager ansvar for helheden.
Det er da fristende at stå her i dag og sige, at alle danskere skal have en pensionsalder på 68.
Socialdemokratiet er jo et parti, der tager et samlet ansvar, og jeg kommer ikke til at stå og love noget på pensionsområdet, som jeg ved betyder, at vi ikke i fremtiden kan have høje ambitioner for vores velfærdssamfund.
Det er sådan, Socialdemokratiet i bund og grund er.
Vi ønsker retfærdige forbedringer for danskerne, som vi gjorde det med Arnepensionen, men det skal foregå på en måde, så dansk økonomi stadig væk kan oppebære verdens bedste velfærdssamfund.
Pelle Dragsted (EL), 2024-10-03:
Det er sjovt, at Socialdemokraterne mener, at det eneste, der kan finansiere fremtidens velfærd, er, at danskerne skal arbejde længere og længere.
Man har råd til skattelettelser for milliarder til de allerrigeste familier i Danmark.
Der er ingen smalle steder.
Man har råd til billigere privatfly til eliten.
Der er ingen smalle steder.
Men når fremtidens velfærd skal finansieres, skal det ske, ved at mennesker, der går på arbejde og knokler fra morgen til aften, skal arbejde flere år.
Det er åbenbart Socialdemokraternes politik på det her område.
Jeg fik desværre ikke noget svar på mit spørgsmål.
Der er en pensionskommission, som allerede har behandlet det her grundigt.
Det var, sidste gang Socialdemokratiet skulle stemme for at hæve pensionsalderen.
Der var det dét, man ligesom brugte som undskyldning.
Hvornår får vi et svar fra Socialdemokraterne på, hvad det er, I gerne vil med pensionssystemet?
Det tror jeg der er rigtig mange danskere der efterspørger.
Christian Rabjerg Madsen (S), 2024-10-03:
Tre fjerdele, eller 75 pct., af de skattelettelser, som regeringen har vedtaget, går til helt almindeligt hårdtarbejdende danskere.
De går til den enlige forsørger, som på grund af stærkt stigende priser de senere år har været presset, når hun eller han er gået ned i supermarkedet for at købe ind.
De skattelettelser er jeg stolt af.
Det var skattelettelser, som ligner det, som Socialdemokratiet gik til valg på og efterfølgende har implementeret.
Jeg tror bare, man må sige, at vejene skilles her, når det gælder økonomi.
Jeg mener ikke, der er nogen partier i Folketinget, der kan sige, at de er ligeglade med velfærdsforliget og samtidig kan love danskerne et ordentligt velfærdssamfund i fremtiden.
Man kan ikke skattefinansiere sig ud af det der på en måde, som er rimelig, og som sikrer ordentlig balance, også i forhold til vores konkurrencekraft og andet.
Så man kan ikke bare slå ud med armene og være imod velfærdsforliget, hvis man samtidig vil have ambitioner for vores velfærdssamfund.
Jeg kan jo ikke tage fru Mona Juuls opfattelse fra hende, men jeg tror bare, at jeg stilfærdigt vil sige, at jeg egentlig mener, at Socialdemokratiet har en betydelig troværdighed, når vi taler om et mere retfærdigt pensionssystem.
Hvorfor tror jeg, at vi har den troværdighed?
Det gør jeg, fordi den proces, vi lægger op til i forhold til at skabe et mere retfærdigt pensionssystem, jo ligner den proces, vi lagde op til forud for Arnepensionen og forud for lønløftet.
Og hvordan var det, det gik med Arnepensionen og lønløftet?
De blev gennemført.
Så jeg vil bare sige, at hvad angår troværdighed, når Socialdemokratiet foreslår noget på pensionsområdet, så er jeg helt rolig ved, at danskerne ved, hvad vi vil, og at de stoler på, at vi får det gennemført.
For det plejer vi at gøre.
Morten Messerschmidt (DF), 2024-10-03:
Tak, formand.
Jeg kan godt forstå, at hr. Christian Rabjerg Madsen roser sig selv og sit parti for realiseringen af lønløftet.
Altså, især den 18-procentslønstigning, som landets ministre har fået de seneste år, er jo dybt, dybt imponerende.
Det udstiller jo også, hvad kan man sige, prioriteterne i den her regering, der så i øvrigt også lige har valgt at udvide antallet af ministre til, tror jeg, det højeste antal i mands minde, hvis ikke i danmarkshistorien.
Det udstiller jo den her regerings prioriteter.
Derfor tror jeg, at vi er ganske mange, som er ærgerlige over det, når hr. Christian Rabjerg Madsen siger, at det ikke er så afgørende, hvornår man kommer med en melding om, hvad det er, der skal ske i forhold til pensionsordningen.
Altså, vi ved jo godt, at det dækker over, at det er helt afgørende for Socialdemokratiet ikke at komme med en melding før folketingsvalget, således at diskussionen kan køre helt frem til da, og man ikke er bundet af noget som helst.
Men kan hr. Christian Rabjerg Madsen godt forstå, at de mange mennesker, der f.eks. får afslag på seniorpension, selv om de ikke kan løfte så meget som en elkedel, faktisk har en forventning om, at Socialdemokratiet har en holdning til det her?
Christian Rabjerg Madsen (S), 2024-10-03:
Tak for spørgsmålet.
Jeg tror, jeg kan bidrage til at bringe klarhed over Socialdemokratiets position.
Jeg kan høre på hr. Alex Vanopslagh og LA både nu og de seneste uger, at man er meget oprørt over, at vi har flere offentligt ansatte; man vil gerne have færre offentligt ansatte.
Lad det bare være sagt med det samme, at jeg er stolt over vores offentligt ansatte.
Vi har fået flere offentligt ansatte, fordi vi vil have en skattekontrol, som er bedre; vi vil have flere soldater, der kan varetage vores sikkerhed; vi vil investere i vores ældrepleje og i vores børnehaver.
Kigger man på, hvor mange offentligt ansatte vi har, er vi nu på vej tilbage til et historisk gennemsnit, som betyder, at vi nu nærmer os det niveau, hvor vi har lige så mange offentligt ansatte pr. danskere, som vi har haft tidligere.
Så jeg kommer ikke til at gå ned ad en vej, hvor jeg kritiserer vores offentligt ansatte eller ønsker færre offentligt ansatte – tværtimod.
Jeg er stolt af vores offentligt ansatte.
Når det er sagt, er Socialdemokratiet ikke alene optaget af at skære ned på bureaukratiet, vi handler også på det.
Derfor har vi først sat meget betydelige milliardmål for bureaukratinedskæringer i kommuner og regioner, og nu tager vi vores egen medicin med 1.000 færre bureaukrater i staten.
Alex Vanopslagh (LA), 2024-10-03:
Tak for det.
I alle de år, hvor statsministeren har været statsminister, har der i samtlige taler til åbningsdebatter og afslutningsdebatter været fokus på, at vi skulle bringe bureaukratiet ned.
Det er jo en god ting, men når man måler bureaukrati, i forhold til hvor mange offentligt ansatte der alene arbejder med administration, så er det gået den stik modsatte vej.
De sidste 10 år er der sket en stigning på over 20.000 offentligt ansatte, som alene arbejder med administration.
Men når man så ser, at alene i den tid, hvor SVM-regeringen har eksisteret – mindre end 2 år – er der kommet 4.000 ekstra ansatte i staten, så rækker det jo som en skrædder et vist sted, at man kun vil fjerne 1.000.
Så jeg er lidt forvirret omkring Socialdemokratiets standpunkt.
Ønsker man, at udviklingen med, at der bliver ved med at komme flere og flere offentligt ansatte og bureaukrater, skal fortsætte, eller ønsker man at få sat en stopper for det og få bragt det samlede tal ned?
Martin Lidegaard (RV), 2024-10-03:
Det er for mig et klassegymnasium.
Det er asocialt.
Det efterlader de ikkeboglige familiers børn et dårligere sted.
Det efterlader drengene et dårligere sted.
Det efterlader Danmarks yderområder et dårligere sted.
Og til hvis gavn er det?
Inger Støjberg (DD), 2024-10-03:
Tak for det.
Statsministeren sagde i sin tale i tirsdags, at regeringen er i gang med en proces, som så skal gå forud for ændringerne i velfærdsforliget.
Normalt bryster statsministeren sig jo af at være meget handlekraftig, og det tog også bare ganske få minutter for hende at få nedlagt et helt minkerhverv.
Så jeg kunne egentlig godt tænke mig at spørge ordføreren om, hvad der egentlig er årsagen til, at den her proces skal trækkes i langdrag på den måde, som vi ser.
Hvorfor skrider det her arbejde ikke frem?
Vi har en statsminister, der har skabt massiv usikkerhed omkring danskernes pensionsalder, og derfor mangler vi ganske enkelt, at regeringen får indkaldt til forhandlinger om det her, så vi kan få skabt den klarhed, som danskerne fortjener.
Christian Rabjerg Madsen (S), 2024-10-03:
Jeg synes, det er ret fantastisk at opleve, at oppositionen i øjeblikket forsøger at give et indtryk af, at der er enighed på pensionsområdet.
Det er jo helt forkert.
Så har vi Radikale og Liberal Alliance på den anden side, som vil afskaffe både Arnepension og efterløn og lave et angreb på den tryghed, som aldrende danskere ellers oplever i øjeblikket.
Så jeg tror bare, man må sige, at den her enighed, som man postulerer, i hvert fald ikke politisk er særlig meget til stede.
Så er jeg også enig, når fru Inger Støjberg siger, at vi har en statsminister, der er handlekraftig.
Det er jo statsministeren, der har stået spidsen for en proces, hvad angår Arnepension, og hvad angår lønløft, som i meget høj grad ligner den proces, vi nu skal have i forhold til pensionsalderen.
Som bekendt blev både lønløftet og Arnepensionen jo en realitet med statsministeren på forsædet.
Inger Støjberg (DD), 2024-10-03:
Nu er vi vel enige om, at lønløftet gjorde, at der var mange, der troede, at det lige præcis var dem, der skulle have mere i løn.
Det var det så ikke.
Det var nogle ganske få, der fik mere i løn.
Så mere proces er der måske hellere ikke over det.
Derfor vil jeg bare lige høre, om Socialdemokratiet er enig med udenrigsministeren i det, udenrigsministeren sagde den anden dag lige efter åbningstalen.
Det synes jeg egentlig kunne være spændende at høre.
Pia Olsen Dyhr (SF), 2024-10-03:
Tak til formanden for det.
Jeg vil gerne rose, at ordføreren tager ulighed i pensioner op i talen.
Det er også det, 3F's formand, Henning Overgaard, siger her i morges, hvor han netop konstaterer, at det giver mening at lade Arnepensionen blive ved den alder, den er i dag, når man i 2025 løfter pensionsalderen, og det er jo derfor, den her proces haster.
Hvis vi skal løse det, at vi skal gøre Arnepensionen bedre, så skal det ske, inden vi skal stemme i 2025.
Min gode ven Claus Jensen fra Dansk Metal sagde jo også forleden, at de må lægge noget frem, så man kan nå frem til en løsning, og det er selvfølgelig tilbagetrækningen og pensionen, Metals formand refererer til.
Jeg kunne ikke være mere enig.
Jeg er også enig med udenrigsministeren, når han siger, at rørt brik må flyttes.
Statsministeren sagde så også i sin meget gode åbningstale forleden, at regeringen nu vil se på det.
Det synes jeg er en smule tamt, når man selv har åbnet debatten, og vi kunne se i en måling i går, at 70 pct. af danskerne ønsker, at vi skal kigge på det her.
Så vil jeg bare spørge, om Socialdemokratiet er uenig med Dansk Metals formand, Claus Jensen, og i øvrigt også danskerne om, at det her haster.
Christian Rabjerg Madsen (S), 2024-10-03:
Vi er både enige med udenrigsministeren, når han siger, at rørt brik skal flyttes – for selvfølgelig skal vi finde en løsning – og jeg er sådan set også enig med de faglige repræsentanter, som fru Pia Olsen Dyhr nævner.
I Socialdemokratiet ser vi meget gerne, at man kan lande en aftale eksempelvis på den her side af et valg, men jeg vil også sige, at det afgørende for Socialdemokratiet ikke er, hvornår vi lander en aftale, men at vi forud for drøftelserne står på et solidt fundament, og at vi lander en aftale, som er god for de danske lønmodtagere, og som lever op til de principper, som Socialdemokratiet har skitseret, nemlig at det skal være mere retfærdigt, og at det skal være økonomisk holdbart.
Jeg er meget glad for, at SF har den her optagethed af velfærdsforliget, men man skal jo huske, at SF ikke er med i velfærdsforliget.
Så jeg håber, at den her optagethed af det også kan give en så meget lyst til indflydelse og ansvarlighed, at man er klar til at træde ind i velfærdsforliget, sådan at man også tager et ansvar for at finansiere vores sygehuse, vores daginstitutioner og vores velfærdssamfund.
Pia Olsen Dyhr (SF), 2024-10-03:
Nu kender jeg hr. Christian Rabjerg Madsen ganske godt og ved også, at man som socialdemokrat også ved, at der er nogle tidspunkter i politik, hvor man kan flytte dagsordenen, og det er selvfølgelig, inden der skal stemmes om, hvorvidt pensionsalderen skal blive 70 år i fremtiden, og det er derfor, det haster, hvis vi skal sikre de ufaglærte, og hvis vi skal sikre nogle af dem, der har de hårdeste liv på vores arbejdsmarked.
Dem er jeg optaget af.
Jeg er datter af en, der kom på arbejdsmarkedet som 14-årig, så jeg ved godt, at der er forskel på at komme på arbejdsmarkedet som 14 årig og som 30-årig.
Hvorfor slipper Socialdemokraterne den brik, den mulighed for faktisk at flytte den her dagsorden sammen med danskerne, og bare siger, at man stemmer for ligegyldigt hvad, og at vi så må se, hvornår vi nu får gjort noget ved pensionen?
Christian Rabjerg Madsen (S), 2024-10-03:
Igen vil jeg sige, at vi er enige i, at rørt brik skal flyttes.
Vi kommer til at have en genforhandling af velfærdsforliget, og vores udgangspunkt bliver, at aftalerne omkring vores pensionsalder skal være mere retfærdige.
Vi har også sagt, at vi lever op til velfærdsforliget, og derfor kommer vi i 2025 til at stemme for en stigning i danskernes pensionsalder til 70 år i 2040.
Det handler jo om, at man på den ene side ønsker et mere retfærdigt pensionssystem, men at man samtidig også tager ansvar for velfærdsaftalen, fordi velfærdsaftalen er grundstenen bag og med til at gøre, at vi kan finansiere flere pædagoger, sygehuse og en ordentlig ældrepleje.
Sådan er der jo to sider af den her sag.
Der er noget ansvarlighed og noget økonomi, og så er der et mere retfærdigt pensionssystem, som vi forhåbentlig sammen kan blive enige om.
Jeg synes, at man må berømme fru Inger Støjberg for et vist mod ved at tage diskussionen omkring lønløftet op med den socialdemokratiske ordfører.
Det er i hvert fald i den grad den socialdemokratiske ordførers hjemmebane.
Jeg har hørt masser af fagrepræsentanter for grupper, som ikke var med, faktisk tale om rimeligheden i, at netop de ovennævnte grupper fik et løft.
Man kan jo i hvert fald konstatere, at regeringen ikke er udvidet nok, til at jeg kan få en ministerpost.
Så man kan diskutere, om der er sket nok på det område, men den drøftelse kan man jo tage en anden dag.
Tilbage til det mere seriøse i spørgsmålet, nemlig det med seniorpensionen.
Jeg har set de samme udsendelser som hr. Morten Messerschmidt, og jeg må sige, at det i den grad giver grund til eftertanke.
Jeg synes, det virkelig er noget, der rører mig dybt, altså at de her mennesker er kommet i den situation.
Så jeg er glad for spørgsmålet og glad for, at TV 2 har taget de her sager op.
Lad mig bare slå fast, at racisme i det hele taget selvfølgelig er fuldstændig uacceptabelt, men racisme internt i rigsfællesskabet er helt uforståeligt.
Jeg vil gerne tage skarpest mulig afstand fra det og vil også gerne medvirke til, at vi får mere oplysning for dermed at sikre, at den racisme ikke længere finder sted.
Jeg ved, at handlingsplanen vedrørende racisme er på trapperne.
Jeg tør ikke give en specifik dato, men jeg ved, at den er på vej.
Susie Jessen (DD), 2024-10-03:
Tak for det.
Jeg vil følge lidt op på det her spørgsmål om tidligere pension.
Jeg tror, at befolkningen generelt er ret uforstående over for, at man i Socialdemokratiet åbner op for det her bal, som jo åbenlyst er et valgoplæg.
Altså, man har ikke nogen interesse i at følge det her til dørs før et folketingsvalg, og det kommer jo så i øvrigt også efter en lang periode, hvor Socialdemokratiet har afskaffet store bededag, fordi vi skulle arbejde mere, og opfordret os alle sammen til at stå ved samlebåndet, så meget som vi overhovedet kan.
Det, som jeg mener Socialdemokratiet skylder at svare danskerne på, er, hvornår man kommer videre i den her proces.
Hvornår vil Socialdemokratiet komme med et oplæg til resten af Folketinget?
Ordføreren har sagt, at det skal ske i god tid før 2030.
Hvad er det?
Der er 6 år til.
Skal det ske efter et folketingsvalg eller før?
Christian Rabjerg Madsen (S), 2024-10-03:
Tak for det.
Jeg er meget glad for at høre fru Susie Jessen og Danmarksdemokraterne have en opmærksomhed på og en lyst til at diskutere pension.
Det står jo noget i kontrast til fru Inger Støjbergs tidligere holdninger på det her område.
Da Danmarksdemokraternes nuværende leder, fru Inger Støjberg, stod i spidsen for det her område, var der jo kraftige forringelser af efterlønnen på menuen.
På samme måde skulle seniorpensionen i virkeligheden rydde op efter nogle af de udfordringer, der var med den seniorførtidspension, som fru Inger Støjberg stod for.
Så man må sige, at fru Inger Støjberg er gået fra at have en politik, som i meget høj grad har angrebet og skåret ned for mennesker, som har været nedslidte, til nu tilsyneladende at udtrykke en positiv interesse for at diskutere bedre forhold for nedslidte.
Det synes jeg i den grad er positivt.
Det er en debat, som Socialdemokratiet er klar til at tage.
Susie Jessen (DD), 2024-10-03:
Hr. Christian Rabjerg Madsen er ekstremt god til ikke at svare på spørgsmål.
Er det før eller efter et folketingsvalg?
Det svarede hr. Christian Rabjerg Madsen overhovedet ikke på, og det kan jo også godt være, at noget af den her tøven også skyldes, at der er nogle andre i den her regering, som måske også har i baghovedet, at der skal være en eller anden form for økonomisk ansvarlighed i forhold til at få hele det danske velfærdssamfund til at fungere.
Det kan også godt være, det er en af grundene til, at Socialdemokratiet synes, at der skal gå 6 år, inden man overhovedet får en afklaring på det her.
Aaja Chemnitz (IA), 2024-10-03:
Mange tak.
IA tror grundlæggende på, at viden og dialog er med til at sikre, at der ikke forekommer racisme.
Men noget af det, vi godt kan være bekymrede over, er at handlingsplanen mod racisme faktisk er blevet udskudt.
Vi synes, at spørgsmålet om viden om hinanden hænger sammen med den racisme, som der foregår bl.a. over for grønlændere, men også over for andre minoriteter.
Så jeg kunne godt tænke mig at spørge regeringen: Hvornår kommer den handlingsplan mod racisme, som man sådan set havde lovet skulle være på plads inden sommeren?
Christian Rabjerg Madsen (S), 2024-10-03:
I Socialdemokratiet er vi ikke bare optaget af, at vi har en økonomi, der kan bære et velfærdssamfund, som er bedre i fremtiden, end det er i dag.
Vi kan bevise, at vi mener det, fordi vi i 20 år har været at finde blandt de partier, som tager ansvar for dansk økonomi ved at være med i velfærdsaftalen.
Jeg mener, at vi i meget høj grad lever op til vores ønske om at sikre stabilitet omkring pensionsforhold, når vi siger, at vi i god tid forud for 2030 ønsker en genforhandling, fordi den ændring, man vil lave i 2030 har at gøre med noget, der foregår i 2045.
Så tror jeg, at fru Susie Jessen fra Danmarksdemokraterne må acceptere, at når man har en formand, som tidligere har afskaffet efterlønnen og forringet nedslidtes vilkår, så får man lidt modstand i diskussionen omkring nedslidtes forhold og vilkår.
Signe Munk (SF), 2024-10-03:
Regeringen turnerer jo med en fortælling om et historisk løft af kommunernes økonomi.
Til gengæld er der næste år skattelettelser på vej for 10 mia. kr., heraf en hel del til de rigeste – penge, som uden tvivl ville falde på et tørt sted for velfærden ude i det danske land.
Christian Rabjerg Madsen (S), 2024-10-03:
Som sagt tidligere kan jeg stå inde for den socialdemokratiske skattepolitik og regeringens skattepolitik, som jo primært sigter efter at give den enlige forsørger og de mennesker, der tjener mindst på vores arbejdsmarked, en hjælpende hånd, fordi de har måttet opleve, at det har været svært at få pengene til at slå til, fordi priserne er steget meget voldsomt.
Når det så er sagt, anerkender jeg fuldt ud det billede, som fru Signe Munk tegner af, at velfærden nogle steder er slidt.
Jeg er ikke tilfreds med det velfærdssamfund, vi har – så langtfra, måske bliver jeg det aldrig.
Jeg er glad for, at vi har lavet den bedste økonomiaftale i 15 år med kommuner og regioner.
Jeg er stolt af, at vi, da det så viste sig, at der var nogle tekniske elementer, der gjorde, at ikke alle kommuner kunne leve op til de øgede rammer, gav en likviditetshjælp oveni, sådan at flere kommuner kan udfylde deres rammer, men jeg anerkender, at der er steder, hvor det ikke er godt nok – kommuner, som har nogle helt særlige udfordringer.
Det er også noget af det, der ligger til grund for vores sundhedsreform, at man eksempelvis på Langeland har dobbelt så mange kronikere, som man har i hovedstadsområdet.
Der er en lang række steder, hvor vi kan tage fat og løfte velfærden, og det vil Socialdemokratiet meget gerne medvirke til.
Signe Munk (SF), 2024-10-03:
De skattelettelser, som Socialdemokratiet er en del af nu, spærrer jo for investeringer i velfærden næste år for 3 mia. kr.
Det er også skattelettelser, der går til de allerrigeste.
Jeg bliver bare nødt til at høre igen: Er ordføreren ikke enig i, at de 3 mia. kr., man nu ikke kan investere i velfærden på grund af regeringens skattelettelser, ville være godt brugt ude i det Velfærdsdanmark, hvor der er huller, som ordføreren også pointerer?
Christian Rabjerg Madsen (S), 2024-10-03:
Som sagt står jeg fuldt på mål for regeringens skattepolitik.
Jeg synes, det har været nødvendigt også at prioritere skattelettelser til den enlige forsørger, som har haft svært ved at have råd til at sende børnene til fritidsaktiviteter, fordi regningen, når man køber almindelige fødevarer, er steget.
Så jeg står på mål for den prioritering, men jeg står så også på mål for, at vi har en økonomi nu, hvor vi bruger flere penge på den offentlige velfærd, end dengang fru Signe Munk var parlamentarisk opbakning til en ren S-regering.
Er det så nok?
Er alt godt?
Er der mere, vi kan gør for velfærden?
Ja, selvfølgelig er der mere, vi kan gøre for velfærden, og den drøftelse er vi altid klar til at tage, også med SF.
Ole Birk Olesen (LA), 2024-10-03:
Danmark har tre ordninger, som er til rådighed for folk, som bliver slidt ned på arbejdsmarkedet: Førtidspension, seniorpension og fleksjob.
Jeg kan forsikre om, at Liberal Alliance ikke vil afskaffe en eneste af de tre ordninger.
Det blev hun rettet i forhold til.
Pressen skrev, at det var forkert, at det var usandt, og nogle brugte ordet løgn.
Nu fortsætter hr. Christian Rabjerg Madsen med at sige, at Arnepension er en løsning for nedslidte.
Igen fortsætter Socialdemokratiet den her usande retorik om de ordninger, som Socialdemokratiet indfører.
Jeg vil gerne høre: Kommer den ændring af folkepensionen, som Socialdemokratiet kommer til at foreslå, faktisk til at være for nedslidte, altså kommer nedslidning til at være et kriterium for den ændring af folkepensionen, som Socialdemokratiet foreslår, eller vil det være for alle mennesker, uanset om de er nedslidte eller ej?